text: Гурт «Калачиком рядом» прэзэнтуе другі альбом — Generation.by
  Гурт «Калачиком рядом» прэзэнтуе другі альбом
  Сёньня магілёўскі гурт «Калачиком рядом» прэзэнтуе ў Сеціве свой альбом «Холода».
  Як сьцьвярджаюць музыкі, іх другі альбом больш жорсткі, «халаднейшы». І калі ў першым пануе гармонія, спакой і парадак, то ў «Халадах» — неспакой і хаос. Пачуцьцё нязручнасьці, незадаволенасьці і жаданьне знайсьці спосаб быць шчасьлівым… А апошнія тры песьні даюць рашэньне.
  Абодва альбомы даступныя на сайце гурта kalachi.com.
  Гісторыя гурта бярэ пачатак ў 2002 годзе, калі каманда ў першым складзе дала некалькі канцэртаў у Магілёве. Другое дыханьне гурт атрымаў у 2008-м, тады ж выйшаў і першы альбом «Разговор с землей». Цяпер каманда зноўку ў зборы і ўжо зараз працуе над трэцім студыйным альбом.